BODOLAND रादाब: मुसलपुर, 08 मे : कभित-19 नि सानफ्रोमबो बांबोबाय थानायखौ नोजोर लाखिनानै बाक्सा जिल्लानि सिंआव थानाय मोनफ्रोमबो जायगानि सप्तायारि बाजार, सानफ्रोमबो जानाय बाजार बायदिखौ बन्द’ खालामनो गोख्रों बिथोन होदों बाक्सा जिल्ला बेंगिरिया । बाक्सा जिल्लाआव कभित-19 जों साग्लोबजानानै थैनाय सुबुंआ दासिम सा 7 जाहैबाय लोगोसेनो जिल्लाआव कभित-19 पजितिभ एक्टिभ केस महरै सा 304 दं । बाक्सा जिल्लाआव थांनाय 24 घन्टानि गेजेरावनो 63 सुबुंनि कभित-19 केस मोननो हादों । कभित-19नि सानफ्रोमबो बांनायखौ नोजोर लाखिनानै जिल्लानि सिंआव थानाय मोनफ्रोमबो बाजारफोरखौनो बन्द’ खालामनो थाखाय जिल्ला बेंगिरिया बिथोन होयो ।